Jasur Jumayev. Jumayev Jasur Alimboyevich – oʻzbekistonlik hunarmand, davlat va jamoat arbobi. Oʻzbek somon sanʼati ustasi. Biografiyasi. 1984-yil 24-dekabrda Toshkent viloyati Boʻstonliq tumanidagi Sijjak qishlogʻida tugʻilgan. 1997-yildan ayrim sabablarga koʻra 1-guruh nogironligi boʻlgan shaxs sifatida imkoniyati cheklanganlar aravachasi yordamida harakatlanadi. 16 yoshidan hunarmadchilikning somon sanʼati yoʻnalishiga qiziqib, shu soha bilan shugʻullana boshlagan. 2009-yildan buyon Respublika „Hunarmand“ uyushmasi aʼzosi. 2018-yildan buyon Oʻzbekiston Badiiy Akademiyasi huzuridagi Badiiy ijodkorlar uyushmasi aʼzosi. 2017-yilda Oʻzbekiston Milliy tiklanish demokratik partiyasi aʼzoligiga qabul qilingan. 2022-yildan hozirgacha Oʻzbekiston Liberal demokratik partiyasi aʼzosi. 2024-yilda Oʻzbekiston Oliy Majlisi Qonunchilik palatasi deputati etib saylandi. Mehnat faoliyati. 2008—2012 – Milliy rassomlik va dizayn instituti bakalar bosqichi talabasi. 2012—2014 – Milliy rassomlik va dizayn instituti magistri. 2014—2017 – Milliy rassomlik va dizayn instituti „Reklama va amaliy grafika“ kafedrasi oʻqituvchisi. 2017—2020 – Milliy rassomlik va dizayn instituti „Reklama va amaliy grafika“ kafedrasi katta oʻqituvchisi. 2020-yildan – Milliy rassomlik va dizayn instituti „Amaliy grafika“ kafedrasi dotsenti. Mukofotlari. 2012-yilda „Oʻzbekiston belgisi“ koʻkrak nishoni sovrindori boʻlgan. 2015-yilda „Jasorat“ medali bilan mukofotlangan. 2015-yilda „Etirof-2015“ mukofoti sovrindori, yilning eng yaxshi hunarmandi. 2020-yilda Oʻzbekiston Prezidenti tomonidan taʼsis etilgan „Milliy madaniyatimiz va sanʼatimiz rivojiga qoʻshgan hissasi uchun“ mukofoti bilan ragʻbatlantirildi.